[{"text_idx": "#000002", "text": "Biennaal koondab u\u0308hte na\u0308dalasse kolmepa\u0308evase konverentsi, na\u0308itused, ekskursioonid. Keskseks osaks on Rosa Barba preemia, mille 10 finalisti alati esimesel pa\u0308eval oma to\u0308id esitavad. Silmatorkavalt esil oli adapteeruvate maastike loomine \u2013 lahendused, mis ei ehita inimese ja looduse vahele barja\u0308a\u0308re, vaid aitavad loodusjo\u0303ude lepitada. Mo\u0303juva ettekande tegi Georges Descombes S\u030cveitsi jo\u0303eoru taastamise projektist. 1960-ndail kanalisse surutud jo\u0303gi tekitas aina enam probleeme ja olukorra leevenduseks tuli see tagasi vabasse voolusa\u0308ngi lubada. Autorid ei lihtsustanud probleemi (enne halb, nu\u0308u\u0308d hea), vaid na\u0308itasid oma to\u0308o\u0308d kogu selle vastuolulisuses. Ilmselt la\u0308ks see suhtumine paljudele korda, sest nemad said publikupreemia."}, {"text_idx": "#000003", "text": "Peapreemia la\u0308ks Londoni olu\u0308mpiapargile (Hargreaves Associates) \u2013 rohelisele infrastruktuurile, mille rajamisel peeti silmas suuresti selle olu\u0308mpiaja\u0308rgset elu. Hea projekt, aga vo\u0303rreldes biennaali u\u0308ldise mentaliteediga mo\u0303jus pigem etableerunult."}, {"text_idx": "#000004", "text": "U\u0308sna teistmoodi teema oli Schipholi lennujaama ko\u0303rvale rajatud akustiline maastik (H+N+S), mille peamine eesma\u0308rk oli redutseerida o\u0303hkuto\u0303usvate lennukite tekitatavat mu\u0308ra. Sekka oli na\u0308ha ka tavapa\u0308rasemaid projekte, mille peata\u0308helepanu oli atraktiivsel kujundusel ja sotsiaalsel kaasamisel, nagu na\u0308iteks The Goods Line Sydneys vo\u0303i Superkilen Kopenhaagenis. Biennaalil na\u0308eb alati ka mo\u0303nda elavat klassikut, seekord oli inspireeriva ettekandega kohal Alexandre Chemetoff \u2013 mees arhitektuuri ja maastiku ristumispunktist."}, {"text_idx": "#000005", "text": "Biennaali mitteametlik osa on Barcelona linn ise. Linnaplaneerimise musterlinnast on alati midagi o\u0303ppida. Kahele projektile po\u0308o\u0308raks siinkohal rohkem ta\u0308helepanu."}, {"text_idx": "#000006", "text": "Autoliikluse radikaalseks va\u0308hendamiseks kesklinnas katsetab Barcelona u\u0308hendkvartali ideed. Alates septembrist ka\u0308ib esimene test \u2013 Poblenou\u2019s on 3 x 3 Cerda\u0300 kvartalit kergliikleja eeliso\u0303igusega (ala ca 400 x 400 m), autod ei saa siit otse la\u0308bi so\u0303ita ja kiirus on piiratud 10 km/h. Niisugust skeemi plaanitakse kasutada kogu kesklinna alal. Sel juhul ja\u0308a\u0308ks tavapa\u0308rasele autoliiklusele ainult iga kolmas ta\u0308nav ja 160 ristmikku kesklinnas vabaneks la\u0308biso\u0303itvatest autodest ning muutuks uuteks linnava\u0308ljakuteks. Esimese eksperimendi asukoht ei ole va\u0308ga intensiivse liiklusega piirkonnas ja u\u0308mberkorraldus on tehtud lihtsate ka\u0308epa\u0308raste vahenditega nii, et selle mo\u0303ju pole suur. Kogu protsessi on linn plaaninud la\u0308bi viia katse-eksituse meetodil, st tegevuse ka\u0308igus vigadest o\u0303ppides ja inimeste reaktsioonide ja\u0308rgi plaani korrigeerides. Kui see to\u0303esti teoks saab, on muutus linnas po\u0303hjapanev (vaata skeeme)."}, {"text_idx": "#000007", "text": "Plac\u0327a de les Glo\u0300ries Catalanes"}, {"text_idx": "#000008", "text": "Suurte plaanidega vo\u0303ivad kaasneda suured la\u0308bikukkumised. Ta\u0308helepanu va\u0308a\u0308rib see, kui vigu vo\u0303etakse kiiresti analu\u0308u\u0308sida ja parandada. Eelmine kord Barcelonas ka\u0308ies na\u0308idati Diagonaali ja Meridiaani lo\u0303ikumispunktis olevat Plac\u0327a de les Glo\u0300ries\u2019t \u2013 olu\u0308mpiaks valminud megaprojekti trammi, metroo, autode ja pargiga (foto pa\u0308ises). Tookord kuulsime, et see on siiski osutunud linnaehituslikuks veaks, ei to\u0308o\u0308ta kaasa u\u0308mbritseva linnaruumiga ja tuleb u\u0308mber teha. Nu\u0308u\u0308d selgus, et see polnudki niisama suusoojaks jutt: 2014 toimus uus vo\u0303istlus, mille vo\u0303itis Agence Teri lahendus ja nu\u0308u\u0308d on u\u0308mberehitus ta\u0308ies hoos. Plats on nelja linnaosa u\u0308henduskohas \u2013 siin asuvad Barcelona u\u0308heks su\u0308mboliks kujunenud Jean Nouveli Torres Agbar ning sama jo\u0303uliseks maama\u0308rgiks pu\u0308rgiv Mercat Encantsi vanakraamiturg oma kuldselt peegeldava varikatusega. Uue lahendusega on algusest peale u\u0308mberkaudseid inimesi kaasa to\u0303mmatud. Ehituse ajaks on rajatud su\u0308mpaatsed ajutised ruumilahendused, et juba varakult tekiks uue ruumi kasutamise harjumus. Ajutised lahendused on madala profiiliga, aga nutikad \u2013 na\u0308iteks on suurtes nummerdatud tu\u0308nnides kohale toodud puud, mida praegu saab vastavalt ehituse ka\u0308igule u\u0308mber to\u0303sta, aga hiljem istutatakse rajatavasse parki."}, {"text_idx": "#000009", "text": "Ko\u0303ik, kes ja\u0308rgmist, 2018. aasta biennaali plaanivad ku\u0308lastada, saavad nende kahe projekti edenemist kohapeal na\u0308ha. Eestis puudub praegu selline suuremo\u0303o\u0303tmeline ja sisuline la\u0308henemine maastikuarhitektuurile, nagu Barcelona biennaal esile to\u0303stab, aga ega see nii ja\u0308a\u0308da ei saa."}]